El Club Handbol Burjassot es dóna a conéixer durant el mes de juny
2025-07-24

El Club Handbol Burjassot vol que tota la ciutadania els conega i conega també els seus entrenaments i els avantatges de practicar aquest esport que tant agrada ala joventut-

Per això, l’entitat burjassotera dedicarà tot el mes de juny a celebrar les Jornades de Portes Obertes, a través de les quals convidaran a tots els xiquets i xiquetes entre 7 i 18 anys a provar i gaudir de l’handbol de manera totalment gratuïta.

L’esdeveniment es durà a terme durant tot el mes de juny i té com a objectiu promoure la pràctica de l’handbol entre els més joves, fomentant l’esport, l’activitat física i el treball en equip.

Les persones interessades han d’enviar un correu electrònic a balonmanoburjassot@gmail.com o bé telefonar al 634 073 841 perquè, des del club, se’ls proporcionen els detalls sobre els horaris i el lloc d’entrenament.